समानता दिवस के रूप में मनाया श्री गुरु रविदास महाराज का 640वां प्रकाशोत्सव
डाॅक्टरअम्बेडकर यूथ सेना की ओर से श्री गुरू रविदास जी महाराज के 640 वें प्रकाशोत्सव को समानता दिवस के रूप में अमरपुरा में मनाया गया। सेना के चेयरमैन नवीद हुसैन, प्रधान राजकुमार हैप्पी, विजय सहगल की अगवाई में मनाये गये समानता दिवस पर पंजाब राज्य अनुसूचित जाति के चेयरमैन राजेश बाघा चीफ गैस्ट के तौर पर शामिल हुए। संबोधित करते हुए बाघा ने कहा कि श्री गुरू रविदास जी ने समानता का संदेश देने की पहल की थी ताकि देश में भेदभाव खत्म हो और भाईचारा मजबूत हो सके। उन्होंने सेना की ओर से किये जा रहे सामाजिक और धार्मिक कामों की प्रशंसा करते हुए कहा कि गुरूओं, महापुरूषों के सपनों को साकार करने के लिए सभी को शिक्षित होना होगा। इस मौके पर विशेष तौर पर पहुंचे कमल जेतली, साजन अटवाल, श्री महादेव सेना के पंजाब प्रधान नरेश कपूर लड्डू, जिला यूथ प्रधान विशाल मल्होत्रा बाटी, तृणमूल कांग्रेस के सुशील कपूर लक्की, गुरदीप सिंह गोशा, संजय तलवाड़, विपन सूद, गुरदीप सिंह नीटू, दीपक जौहर को सेना की ओर से सिरोपा और यादगारी चिन्ह देकर सम्मानित किया गया।
कार्यक्रम में कई धार्मिक और राजनीतिक हस्तियों ने हाजिरी लगाई।
awa_Deva hin_Deva awa_Deva